**PRIVESC...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privesc către Soare

Şi parcă îmi pare

Strălucitor pământ

Şi un altar Sfânt...

Prin raza de soare

El este-o chemare

Ca-n cerul Iubirii

S-ajung mai curând...

Privesc spre pământul

Cel plin de tristeţe

Pământul pe care

Cândva m-am născut..

Privind, rău îmi pare

Că nu-mi dă bineţe

Iubirea ce-o caut

Mereu.. tot mai mult...

Privesc către ceruri..

O! Sfântă Iubire...

Veni-vei pe nori

În cânt şi splendori...

Cu foc în privire

Şi-un glas de trezire

Să-ţi iei către Tine

Mireasa, în zori...

Doar cerul ne-aşteaptă

Cu Braţ de Iubire

Şi porţi înflorite

În Sfânt, Legământ...

Şi inimi, ce-odată

Au fost înnegrite

De lutul cel aspru,

De ploi şi de vânt,

Vor fi înnoite,

Vor fi înflorite,

Zbura-vor spre Soare

În raze şi cânt...

Şi lună şi mare

Şi stelele toate

Vor fi preschimbate

Prin Sfântul Cuvânt!

Iubirea, Solie

Cu ce bucurie

Ne va desprinde

De tot ce-i pământ...

Pe străzi aurite

De El făurite,

Păşi-vom pe pragul

Iubirii.. cântând!

19.08.2015